རྣམ་དཀར་གྱི་རིམ་
།
452

པ་རྒྱ་ཆེར་བསྒྲུབས་པ་དང་། སྐུ་གདུང་རིན་པོ་ཆེ་ཡིད་བཞིན་གྱི་ནོར་བུ་བཞུགས་
ཡུལ་རྟེན་དང་བརྟེན་པར་བཅས་བཞེངས་པ་སོགས་ཀྱི་ལེའུ་སྟེ་བཅོ་ལྔ་པའོ།། །།
དེ་ནས་རིང་མོ་ཉིད་ནས་བྱང་ཕྱོགས་ཀྱི་གདུལ་བྱ་རྣམས་རྗེས་སུ་འཛིན་པའི་་་་་་
ཐུགས་བསྐྱེད་རླབས་པོ་ཆེའི་མཐུ་ལ་བརྟེན་ནས་རིང་མིན་གཙང་གི་སའི་ཆ་གནོད་་་་
སྦྱིན་གང་བ་བཟང་པོའི་གངས་རི་ཆེན་པོ་ལས་ཆུ་ཀླུང་དལ་གྱིས་འབབ་པའི་གཡས་
རུའི་འདབས། པ་སྣམ་སྐྱིད་གཤོངས་ཞེས་པར་ཆུ་སྟག་ལོ་ས་ག་ཟླ་བའི་ཚེས་བརྒྱད་
ལ། ཡང་སྲིད་མཆོག་གི་སྤྲུལ་པའི་སྐུ་ནམ་མཁའི་ནོར་བུ་མཐོང་བ་དོན་( ༣༠༢ན)
ལྡན་ངོ་མཚར་བའི་ལྟས་དུ་མ་དང་བཅས་སྐུ་འཁྲུངས་པའི་རྒྱུ་མཚན་རྣམས་འཇམ་་་་་
དབྱངས་གོང་མ་བདག་པོ་ཆེན་པོའི་གསེར་སྙན་དུ་གསོལ་མ་ཐག
ཡོངས་ལ་ཁྱབ་པའི་གསེར་གྱི་བཀའ་དང༌། ལྷ་རྫས་གངས་རིའི་མདོག་ལྟར་དཀར་བ།
རིན་ཐང་བྲལ་བའི་མུ་ཏིག་གི་ཕྲེང་བ་རིན་པོ་ཆེའི་རྒྱན་ལྡན། གཡང་ཊི་ལས་གྲུབ་
།འཛམ་གླིང་
པའི་ཡིད་བཞིན་འགུགས་པའི་ལྕགས་ཀྱུ་བཅས་སྩལ་ཏེ་རྗེ་གོང་མ་ལྟར་འཛམ་གླིང་ང་་་་་
གི་ཐུབ་བསྟན་ཀུན་ལ་དབང་བསྒྱུར་བའི་ཆོས་ཀྱི་རྒྱལ་པོར་མངའ་གསོལ་བ་མཆོག
གི་སྤྲུལ་པའི་སྐུ་ཐམས་ཅད་མཁྱེན་པ་བློ་བཟང་དཔལ་ལྡན་བསྟན་པའི་ཉི་མ་ཕྱོགས་་་
ལས་རྣམ་པར་རྒྱལ་བ་དཔལ་བཟང་པོ་ཞེས་མཚན་གྱི་སྒྲ་དབྱངས་ཉི་ཟླ་ལྟར་གྲགས་་
པ་གང་དེའི་འཕྲིན་ལས་ཀྱི་འོད་ཟེར་མཆོག་ཏུ་འབར་བས་ཐུབ་བསྟན་པདྨོའི་དགའ་
ཚལ་ཀུན་ཏུ་རྒྱས་པར་གྱུར་ཅིང་ལུས་ཅན་མཐའ་དག་གི་ཕན་བདེའི་དགའ་སྟོན་་་
རྫོགས་ལྡན་གྱི་དཔལ་ལ་འགོད་བཞིན་རྗེས་འཇུག་ཡོངས་ཀྱི་གཙུག་རྒྱན་དུ་ཞབས་
པད་རྡོ་རྗེའི་རང་བཞིན་དུ་བརྟན་པར་བཞུགས་སོ། །
འདིར་སྨྲས་པ། རླབས་ཆེན་ཀུན་ཏུ་བཟང་པོའི་སྤྱོད་པ་མེ་ཤེལ་གསར་པའི་
ཁམས་ལས་གྲུབ། །ཡོན་ཏན་ཆ་ཤས་བྲི་བ་མེད་ཅིང་བརྩོན་འགྲུས་ཤིང་རྟ་བདུན་ལ་
བཅིབས། ། སྐལ་ངན་འབྱུང་པོའི་གཉིས་སྐྱེས་དག་གིས་ལྟ་བར་མི་བཟོད་འོད་ཕྲེང་
གིས། །སྲིད་གསུམ་ཕན་བདེའི་འདབ་སྟོང་ཁ་འབྱེད་རྣམ་ཐར་ཉིན་བྱེད་དེང་འདིར་
453

ཤར། །གང་ཞིག་འཇུངས་པ་རྣམས་ལ་ནོར་དང་ནད་ཀྱིས་གདུང་ལ་( ༣༠༢བ)གསོ་
བྱེད་སྨན།
།ཚ་བས་ཉེན་ལ་བསིལ་བའི་གྲིབ་མ་མདོངས་མཐའ་ཅན་ལ་འབྲུག་སྒྲ་
བཞིན། །རྨད་བྱུང་ཐུབ་བསྟན་དགའ་བའི་ཚུལ་དུ་མརྒད་ལོ་འདབ་གཡོ་བ་ཡི། །སྐལ་
བཟང་དོན་གཉེར་པདྨོའི་ཚོགས་རྣམས་འཛུམ་དཀར་ཅི་སྟེ་སྤྲོ་མི་བྱེད། །འདི་ནི་བདེ་
གཤེགས་ལམ་བཟང་གསལ་བྱེད་འོད་ཟེར་འབར་བའི་སྒྲོན་མེ་དང༌། །ཐུབ་པ་ཀུན་
གྱི་ངོ་མཚར་སྣང་བརྙན་གསལ་བར་འཛིན་པའི་ཨཱ་དརྴ། །སྐལ་བཟང་གཉིས་སྐྱེས་
ཚོགས་ལ་བདེ་སྟེར་རབ་དཀར་པདྨ་རྒྱས་པའི་མཚོ། །ཐར་པའི་གླིང་བགྲོད་སྲིད་
མཚོར་བརྒལ་བའི་འབབ་སྟེགས་གྲུ་གཟིངས་ཉིད་ཀྱང་ཡིན། །སྟོབས་འབྱོར་ལོངས་
སྤྱོད་དཔལ་གྱི་ཁུར་འཛིན་བླུན་པོའི་འཁོར་ཚོགས་དབུས་ན་མཐོ། །མང་དུ་ཐོས་དང་
ཚུལ་ཁྲིམས་ནོར་བྲལ་གྱ་གྱུའི་སྤྱོད་པ་ལྷུར་ལེན་ཞིང་། །ཆོས་བརྒྱད་སྤྲོས་པས་ཉིན་
མཚན་འདའ་ཞིང་རྙེད་དང་བཀུར་སྟིར་ཆགས་པ་གང་། །འགྲོ་བ་ཀུན་གྱི་འདྲེན་
པར་བསྔགས་ཀྱང་ཐུབ་བསྟན་འཛིན་པའི་གཟུགས་བརྙན་ཡིན། །བསྟན་འཛིན་ཆེན་
པོར་རློམ་པ་སེང་གེའི་གསོབ། །བཤད་སྒྲུབ་ལུས་ཀྱི་རྩལ་དང་མི་ལྡན་ཀྱང༌། །སྟོབས་
ཌཱུརྻ་དོར་ནས།
འབྱོར་ཁ་དྲག་རལ་པ་གསིག་པ་ཡིས། །ཐུབ་བསྟན་གངས་རི་སྐྱོང་བར་བྱེད་དོ་ལོ། །
ཐོས་དང་བསམ་པའི་སྦྱོར་བ་ཡིས། །གཞུང་ལུགས་ལྟ་བའི་མིག་ལྡན་འགའ། །གྲུབ་
པའི་བརྟུལ་ཞུགས་ལ་འཆེལ་ནས། །བག་མེད་སྤྱོད་པས་ཐུབ་བསྟན་འཇིག །བརྩོན་
འགྲུས་ཆེན་པོའི་གྲུ་ཞེན་ནས། །གཞུང་ལུགས་རྒྱ་མཚོར་སོན་པ་དག །སྒྲུབ་པའི་བཻ་
།ཆོས་བརྒྱད་འཆིང་བུའི་དཔལ་ལ་ཆགས། །མང་ཐོས་པདྨའི་
( ༣༠༣ན) གེ་སར་ལ། །གཏིང་ནས་ཁྲོས་པ་ལྷུར་ལེན་པའི། །སྒྲུབ་པོ་ནགས་ཀྱི་རྐང་
དྲུག་པ། །མུན་སྒོམ་ངན་སྐྱུགས་ཁྲོན་པར་རོལ། །སྙེད་དང་བཀུར་སྟིའི་མེ་ཏོག་ལ། །
སྲེད་པའི་མེ་ལྕེ་འབར་བ་དག །རྫུན་གྱི་མཚན་མོར་སྐྱབས་བཅས་ནས། །མངོན་ཤེས་
ཐན་སྐད་ཅི་ཡང་སྒྲོགས། །སྐྲ་བྲེགས་ལུས་ཀྱི་འཁྲི་ཤིང་ནི། །ངུར་སྨྲིག་བླ་གོས་འཛིན་
པ་ཕལ། །ཚོང་དང་ཁེ་སྤོགས་སོ་ནམ་སོགས། །ཁྱིམ་གྱི་འཆིང་བ་སྤེལ་བས་ཚིམ། །བླ་
454

ཆེན་ཕལ་ཆེར་ཆོས་བརྒྱད་གདོན་གྱིས་མྱོས། །བཤེས་གཉེན་ཕལ་ཆེར་ཟང་ཟིང་ནོར་
ལ་བརྐམས། །རྗེ་དཔོན་ཕལ་ཆེར་སྡིག་པའི་ལས་ལ་བརྔམས། །སྙིགས་མའི་རང་
མཚང་རྡོལ་བས་ཡིད་རབ་སྐྱོ། །ཀྱེ་མ་བཤད་དང་སྒྲུབ་པའི་འོད་སྣང་གིས། །ཐུབ་
བསྟན་པདྨ་དཀར་པོའི་སྐྱེད་ཚལ་ལ། །དགེ་ལེགས་ཟིལ་དངར་སྦྱིན་པའི་བཤེས་
གཉེན་མཆོག །ཐོ་རེངས་དུས་ཀྱི་རྒྱུ་སྐར་ཟོལ་ལ་བརྟེན། །དེ་ལྟར་སྙིགས་མ་ཁྲོས་པའི་
གདོན་གྱིས་བྱིན་པའི་རྒུད་པའི་མཚན་མ་ནི། །ཚར་དུ་དངར་བའི་མེ་ལྕེས་ཡོངས་
གདུང་མི་ཟད་དུས་ཀྱི་ཐ་མ་འདིར། །ཕྱོགས་དང་ཕྱོགས་མཚམས་ནོར་འཛིན་ཀུན་ཏུ་
ཕན་བདེ་གསར་པས་དབུགས་འབྱིན་པའི། །རྣམ་འདྲེན་སྟོན་པ་ཁྱོད་དང་མཚུངས་
པ་རང་གྲིབ་ལས་གཞན་རྙེད་མ་ཡིན།
།དེ་ལྟར་ལགས་ཀྱང་མཐའ་ཡས་འགྲོ་འདི་
མགྲིན་ཡངས་ཆུ་སྐྱེས་ལྡིང་ཁང་དུ། །ཁྱོད་ཉིད་གཅིག་པུར་བསྔགས་བརྗོད་རོལ་མོ་
དར་དིར་སྒྲོགས་པས་ཅི་ཞིག་འཚལ། །རང་བདེ་སྤུ་གྲིའི་སོ་ལྟར་དགོངས་ཏེ་གཞན་
དོན་འབའ་ཞིག་བསྒྲུབ་པ་ལ། །རྟག་ཏུ་( ༣༠༣བ) གཞོལ་འདི་ཐུབ་མཆོག་ཀུན་གྱི་
རྣམ་ཐར་རོལ་མོ་མ་ལགས་སམ། །རིག་གནས་རྒྱ་མཚོའི་ཕ་རོལ་སོན་ཀྱང་ཁེངས་
པའི་དྲི་མ་རིང་དུ་སྤངས། །བདེ་ཆེན་སྦྲང་རྩིས་རྟག་ཏུ་མྱོས་ཀྱང་ཚངས་སྤྱོད་ཞགས་
པས་དམ་དུ་བསྡམས། །དགྲ་གཉེན་བར་མ་ཀུན་ལ་བརྩེ་ཡང་ཡིད་སྲུབས་སྙིང་ལ་
ཟུག་རྔུ་སྐྱེད། །ཁམས་གསུམ་སྐྱེ་དགུའི་གཙུག་རྒྱན་ཁྱོད་ནི་དུས་མཐར་ཐུབ་པའི་
གདུང་འཚོབ་ལགས།
།ཁྱོད་ནི་བཅུ་གཉིས་བདག་པོ་མ་ཡིན་འགྲོ་ལ་ཕྱོགས་ཀུན་
གསལ་བར་སྟོན། །རི་བོ་གཟུགས་ཅན་ཆུ་ཤེལ་མིན་ཡང་ཐར་འདོད་ཡིད་ཀྱི་གདུང་
བ་སེལ། །བུང་བ་གཡོ་ལྡན་གཉིས་འཐུང་མ་ཡིན་ནག་ཕྱོགས་འདམ་བུའི་ཚལ་རྣམས་
འཇོམས། །སྐབས་གསུམ་རྐང་འཐུང་ལྗོན་པ་མིན་ཡང་སྐྱེ་དགུའི་ཡིད་ཀྱི་རེ་བ་སྐོང་། །
བཅུ་གཉིས་བདག་པོ་སྡོད་པའི་སྐབས་བྲལ་གླིང་བཞིའི་འཇིག་རྟེན་བསྐོར་བ་དང་། །
སྐལ་ལྡན་ཤིང་རྟ་འབུམ་ཕྲག་གྲུ་གཟིངས་གཡོ་བའི་ཁུར་གྱིས་མི་ངལ་བ།
བཞིན་ནོར་བུ་འདོད་དགུ་སྩོལ་ཡང་ལན་ལ་རེ་བ་མེད་པ་ལྟར། །མགོན་ཁྱོད་རྟག་ཏུ་
།ཡིད་
455

གཞན་དོན་མཛད་ཀྱང་སྐྱོ་ངལ་བྲལ་འདི་ཨེ་མའོ་རྨད། །གང་གི་གསང་གསུམ་ངོ་
མཚར་མཐའ་དག་སྙིང་དབུས་འདབ་བརྒྱའི་ཚལ་ཉིད་དུ། །ཟུར་ཕུད་ལྔ་པ་དགའ་
བས་རོལ་ཞིང་རོ་འཛིན་པདྨ་རྒྱས་པའི་མཚོར། །དབྱངས་ཅན་ངང་མོ་འཇོ་སྒེག་ལྷུར་
ལེན་ཆོས་ཀྱི་སྤྱན་ལྡན་མཁས་པ་རྣམས། །ཕྱོགས་ཙམ་བརྗོད་པར་ནུས་པ་མིན་ན་
བདག་ལྟའི་སྤོབས་པས་ག་ལ་ཞིག
།འོན་ཀྱང་རྣམ་འདྲེན་མཆོག་གི་ངང་ཚུལ་འགྲོ་ལ་
གསལ་བར་སྟོན་པ་དང་། །རྡོ་རྗེ་འཆང་དངོས་བླ་མ་དེ་ཡི་བཀའ་དྲིན་ཕུང་པོ་
( ༣༠༤ན) གཞལ་འདོད་ཅིང་།
བདེའི་སྣང་བ་སྤྲོ་བའི་སླད།
།རང་དང་སྐལ་མཉམ་སྐྱེ་བོ་གཞན་ལའང་ཕན་
།དབྱུག་གུས་བསྣུན་པའི་པ་ཊ་ཧ་བཞིན་བདག་ནི་
ཕྱོགས་འདིར་ངལ་བ་བསྟེན། །ཇི་ལྟར་ཞིང་པའི་སྐྱེ་བོ་ཆུ་ཀླུང་ཀུན། །དྲང་བར་ནུས་
མིན་ཡུར་བར་འབབ་པའི་ཆུས། །རེ་བ་སྐོང་ལྟར་ཡོན་ཏན་ཆ་ཤས་ཙམ། །བརྗོད་པས་
སྐལ་བཟང་ཡིད་ཀྱི་འདོད་པ་འཇོ། །དྲེགས་ལྡན་མཁས་རློམ་བློ་གྲོས་ཉི་ཟླའི་ཟེར། །
ཀུན་ཏུ་སྤྲོས་ཀྱང་གྲོལ་མིན་བ་ཀུ་ལར། །ཁོ་བོའི་རྣམ་དཔྱོད་སྒེག་མོའི་འགྲམ་ཆང་
གིས། །བཏབ་ཚེ་ཚིག་དོན་འདབ་མ་ལྷུག་ལྷུག་རྒོད། །དང་པོའི་ལས་ཅན་གདུལ་བྱའི་
བསམ་ངོ་དང༌། །འཚམ་པའི་ཐུན་མོང་མཛད་པ་རྒྱ་མཚོ་ལྟར། །དཔག་པར་དཀའ་བ་
ཉིད་ལས་བུམ་གང་ཙམ། །བླངས་འདི་དོན་གཉེར་ཡིད་ཀྱི་དགའ་སྟོན་ཡིན། །སྒྲོ་སྐུར་
བཅོས་མའི་ངག་གིས་མ་བསླད་པར། །ཞིབ་མོའི་བློ་ཡིས་དཔྱད་དེ་བཀོད་མོད་ཀྱི། །
དམུས་ལོང་གླང་ཆེན་གཟུགས་ལ་རྟོག་པ་ལྟར། །ནོངས་པར་གང་གྱུར་མཁས་པའི་
སྤྱན་སྔར་འཆགས། །རྒྱལ་བའི་སྣང་བརྙན་འཇིམ་པ་ལས་བསྒྲུབ་པར། །མཁས་པའི་
ཚོགས་རྣམས་གུས་པས་མཆོད་པ་བཞིན། །སྡེབ་སྦྱོར་དམན་ཡང་བླ་མའི་ཡོན་ཏན་
ལ། །བརྟེན་སླད་ཤེས་པར་ལྡན་རྣམས་ཉན་པར་འོས། །འདིར་འབད་རྣམ་དཀར་
བསོད་ནམས་དངོས་པོ་ཉ་གང་ཟླ་བའི་འོད་ཟེར་གྱིས།
།གངས་རིའི་དབང་པོར་
འཁྱུད་པ་དང་མཚུངས་ཀུ་མུད་ལྟར་དཀར་གང་བསགས་པ། །དུས་གསུམ་ཀུན་ཏུ་
བསམ་སྦྱོར་དག་པས་བསགས་དང་གསོག་པར་འགྱུར་( ༣༠༤བ) བ་ཡི།
།དུག་་་་་
456

གསུམ་མེད་པའི་དགེ་རྩ་ཅི་མཆིས་ཕྱོགས་གཅིག་བསྡོམས་པའི་མཐུ་ཉིད་ལས། །ཕན་
བདེའི་དཔལ་གྱིས་ཡིད་ཀྱི་འདོད་འཇོ་རྣམ་འདྲེན་རྒྱལ་བ་གཉིས་པའི་བསྟན།
བཤད་དང་སྒྲུབ་པའི་འཁོར་ལོ་ཟུང་གིས་སྲིད་མཐའི་བར་དུ་རྟག་འཕེལ་ཞིང་།
མཁས་དང་གྲུབ་པའི་སྐྱེས་བུ་གང་དག་དམ་ཆོས་འཛིན་ལ་མཐུ་དང་ལྡན།
གྲོལ་གཉིས་ལྡན་འདུས་པའི་སྡེ་རྣམས་ཐུབ་བསྟན་རྒྱལ་མཚན་བསྒྲེང་གྱུར་ཅིག
དགེ་ལེགས་རྒྱལ་མཚན་མཐོན་པོར་བསྒྲེང་བའི་ལུགས་གཉིས་ཡར་ཟླའི་འཕེལ་བར་་་
འགྲན།
།རིག་
།བཀྲ་ཤིས་རྡུལ་བརྩེགས་ལྷུན་པོར་སྤུངས་པའི་ཆོས་ཀྱི་སྡེ་ཆེན་ཟླ་བའི་་
མ། །མཁས་གྲུབ་ཀླུ་དབང་སྟོང་གིས་ཡོངས་གང་བསླབ་གསུམ་ནོར་བུའི་གན་མཛོད་
འཛིན། །བཤད་སྒྲུབ་རླབས་ཕྲེང་འབུམ་ཕྲག་གཡོ་བཞིན་སྲོག་ཆགས་ཀུན་གྱི་གསོས་
གྱུར་ཅིག །མཆོག་གསུམ་ནོར་བུའི་ཅོད་པན་མེ་ཏོག་དད་གུས་རལ་པའི་རྩེར་བསྟེན་
པའི། །འཛིན་མའི་དཀྱིལ་འཁོར་ཆོས་བཞིན་སྐྱོང་བའི་བསྟན་པའི་སྦྱིན་བདག་ས་
སྐྱོང་རྣམས།
བུར་བརྟན།
།སྟོབས་འབྱོར་མངའ་ཐང་དགུང་དུ་རེག་ཅིང་ཆབ་སྲིད་ལྷུན་པོ་ལྟ་
།དགེ་བཅུའི་བཀའ་ཁྲིམས་རིང་དུ་སྐྱོང་བས་སྐྱེ་དགུ་བདེ་ལ་འགོད་
གྱུར་ཅིག །ཇི་སྲིད་ཆུ་ཡི་ཕུང་པོར་ལྷག་མ་ཅན་རྣམས་གདེངས་ཀ་ནོར་བུའི་འོད་
ཟེར་ཕྲེང་བ་སྤྲོ། །རྒྱ་ཆེན་ནོར་འཛིན་དཔལ་མོ་འདི་ཡང་རྒྱུ་དང་མི་རྒྱུའི་འཇིག་རྟེན་
ཁུར་ཆེན་ཕྲག་པར་འཛིན། །མཐའ་བྲལ་མཁའ་དབྱིངས་བདུད་རྩིའི་རྫིང་བུར་རྒྱུ་
སྐར་དང་བཅས་ཉི་ཟླའི་མེ་ཏོག་མངོན་པར་རྒོད། །དེ་སྲིད་ཉོན་མོངས་མེད་པའི་
( ༣༠༥ན)གཏམ་འདི་ཕྱོགས་ཀྱི་བུ་མོའི་རྣ་བར་འགྲོགས་པ་ལྷུར་ལེན་ཤོག །ཅེས་རྗེ་བླ་
མ་སྲིད་ཞིའི་གཙུག་རྒྱན་༧པཎ་ཆེན་ཐམས་ཅད་མཁྱེན་པ་བློ་བཟང་དཔལ་ལྡན་ཡེ་ཤེས་དཔལ་་་་་་་
བཟང་པོའི་ཞལ་སྔ་ནས་ཀྱི་རྣམ་པར་ཐར་པ་ཉི་མའི་འོད་ཟེར་ཞེས་བྱ་བ་འདི་ནི། རྗེ་བླ་མ་དེ་ཉིད་
ཀྱི་འཕྲིན་ལས་ཀྱི་ཤིང་རྟའི་ཁ་ལོ་པ་ལུང་དང་མངོན་པར་རྟོགས་པའི་ཡོན་ཏན་མཐའ་ཡས་པའི་་་་་
བདག་ཉིད་སྐུའི་ཕུ་བོ་དམ་པ་ཕྱག་མཛོད་ཆེན་མོ་དྲུང་པ་ཧུ་ཐོག་ཐུ་ཨེར་ཏེ་མ་ཐུ་ནོ་མོན་ཧན་བློ་་་་
བཟང་སྦྱིན་པ་དང་། ། རྗེ་ཉིད་ཀྱི་ཞབས་ཏོག་བསྒྲུབ་པ་ལ་གནས་བརྟན་ཨ་ནནྟ་དང་ཆོས་མཚུངས་
པའི་མཁྱེན་པའི་དབང་ཕྱུག་དམ་པ། གསོལ་དཔོན་མེར་གན་མཁན་པོ་ཛ་སག་བླ་མ་བློ་བཟང་
457

མཁས་མཆོག་རྣམ་པ་གཉིས་ཀྱིས་མཛོད་བཏགས། དངུལ་གྱི་མཎྜལ། གསེར་སྲང་གང་། གོས་
ཆེན་ཡུག་གཉིས་དང་བཅས་གསུང་གིས་བསྐུལ་བ་ལ་བརྟེན་ནས། རྗེ་བླ་མ་དེ་ཉིད་ཀྱི་ཞབས་ཀྱི་
པདྨོར་སྤྱི་བོས་རེག་པའི་བཀའ་འབངས་ཀྱི་ཐ་ཤལ་ཆོས་སྨྲ་བའི་བཙུན་པ་འཇམ་དབྱངས་བཞད་་་
པ་དཀོན་མཆོག་འཇིགས་མེད་དབང་པོ་ཡེ་ཤེས་བརྩོན་འགྲུས་གྲགས་པའི་སྡེས། བཀའ་གདམས་
བསྟན་པའི་འབྱུང་གནས་ཆོས་གྲྭ་ཆེན་པོ་བཀྲ་ཤིས་ལྷུན་པོ་དཔལ་གྱི་སྡེ་ཆེན་ཕྱོགས་ཐམས་ཅད་
ལས་རྣམ་པར་རྒྱལ་བའི་གླིང་དུ་སྦྱར་བའི་ཡི་གེ་པ་ནི་ཨ་རུ་ཧོར་ཆེན་དཔྱོད་ལྡན་རབ་འབྱམས་པ་་་
འཇིགས་མེད་དཔལ་འབྱོར་གྱིས་བགྱིས་ཏེ་སྦྲུལ་ལོ་ཟླ་བ་བཅུ་པའི་ཚེས་གཅིག་ལ་མགོ་བརྩམས་་་་་
ཤིང་། མེ་རྟ་ནག་པ་ཟླ་བའི་ཚེས་གཉིས་གཟའ་སྐར་འཕྲོད་སྦྱོར་ཕུན་སུམ་ཚོགས་པའི་ཉིན་ལེགས་
པར་གྲུབ་པ་ཛ་ཡནྟུ།།
།།
སྭསྟི། ཕན་བདེའི་འབྱུང་གནས་རྒྱལ་བསྟན་ཡོངས་འདུའི་ལྗོན། །རབ་རྒྱས་འགྲོ་
ཀུན་ཐར་མཆོག་འབྲས་བཟང་ལ། །སྤྱོད་ཕྱིར་བཀྲ་ཤིས་ལྷུན་གྲུབ་ཆོས་གྲྭ་ཆེར། །ཆོས་
སྦྱིན་འཛད་མེད་དལ་འགྲོའི་རྒྱུན་འདི་སྤེལ། །མངྒ་ལཾ།། །།
458